מישל סטרבצ'ינסקי

מישל סטרבצ'ינסקי (Michel Strawczynski; נולד ב-1961 במונטווידאו, אורוגוואי) הוא כלכלן ישראלי, פרופסור חבר בחוג לכלכלה ובביה"ס למדיניות ציבורית ע"ש פדרמן באוניברסיטה העברית בירושלים, ומשמש כעורך משותף של ה-Israel Economic Review מאז היווסדו בשנת 2003. לשעבר מנהל חטיבת המחקר של בנק ישראל.

במסגרת תפקידיו בבנק ישראל הוא ניהל נושאים רבים הקשורים לייעוץ הכלכלי לממשלה, שכללו את ניהול הקבוצה הכלכלית במסגרת תהליך הכניסה של ישראל לארגון ה-OECD. הוא ניהל את קבוצת המחקר הבין-משרדית של התוכנית "מענקי ההכנסה" ("מס הכנסה שלילי") שהוקמה ביולי 2008 בסמוך להתחלת יישום התוכנית. הוא השתתף בוועדות שונות ובהן ועדת הרפורמה במיסוי של שנות התשעים (ועדת גבי), רישום חברות הזנק בחשבונאות הלאומית, רישום ערבויות המדינה בתקציב הממשלה וייצוג בנק ישראל בתקציב הלאומי אשר כלל את חישוב אומדן עלות האינתיפאדה למשק הישראלי. במסגרת עיסוקיו האקדמיים הוא בצע יישום אמפירי (בשיתוף עם פרופ' צבי הרקוביץ) של תאוריית "בריכת משאבים משותפת" (common pool problem), תוך אפיון התנהגות ממשלות במסגרת מחזורי העסקים: ממשלות נוטות להעלות את ההוצאה בתקופות גאות מבלי לקצץ אותה בתקופות שפל.

== ביוגרפיה==
מישל סטרבצ'ינסקי
נשיא מדינת ישראל [[ראובן ריבלין מקבל את דו"ח בנק ישראל לשנת 2017, מידי ד"ר קרנית פלוג, נגידת בנק ישראל. מימין מנהל חטיבת המחקר בבנק ישראל מישל סטרבצ'ינסקי, 2018]]
סטרבצ'ינסקי הוא בעל תואר ראשון בכלכלה מהאוניברסיטה של הרפובליקה באורוגוואי, תואר מוסמך (בהצטיינות) ותואר שלישי מהאוניברסיטה העברית בירושלים ופוסט-דוקטורט באוניברסיטת M.I.T. בארצות הברית. לאחר עלייתו בשנת 1985, הוא עבד במשרד האנרגיה והתשתית בתקופה בה עוצבה הרפורמה במשק הנפט. בין השנים 1993 עד 2012 הוא עבד בחטיבת המחקר של בנק ישראל. הוא כיהן ככלכלן בכיר, ראש תחום הסקטור הריאלי והסקטור הציבורי, והחל משנת 2000 היה בהנהלת החטיבה ונטל חלק פעיל ורצוף בעיקר בנושאים הקשורים לייעוץ הכלכלי לממשלה. בין שנים אלה הוא כיהן בתקופתם של שלושה נגידים – יעקב פרנקל, דוד קליין וסטנלי פישר. במשך ארבעה חודשים, בין יולי 2011 עד אוקטובר 2011 שימש כממלא מקום מנהל חטיבת המחקר. ב-2012 הוא פרש מהבנק לאחר שלא מונה למנהל החטיבה ולתפקיד מונה פרופסור נתן זוסמן. במקביל לעבודתו בבנק ישראל, בחלק מהשנים, לימד באקדמיה: באוניברסיטה העברית או באוניברסיטת תל אביב, והוא פרסם מאמרים בכתבי עת מובילים בעולם.<ref></ref> עבודותיו מתמקדות בכלכלת ישראל ועוסקות במדיניות פיסקלית, מיסוי אופטימלי, תוכנית מענקי ההכנסה, ותהליך הצמיחה במשק הישראלי.

בין אוקטובר 2012 עד אוקטובר 2017 הוא כיהן כמנהל האקדמי של תוכנית הצוערים לשירות המדינה, וכראש התוכנית לכלכלה וחברה במכון ון ליר בירושלים, המכינה חומר שוטף על נושאים כלכליים אקטואליים ובתוכם תקציב הממשלה. כמו כן הוא הוביל ב-2013 את הצוות שהכין את נייר המקרו לקראת הכנס של פורום קיסריה שעסקה בבניית תוכנית חדשה לממשלה כדי להתמודד עם האתגרים הדמוגרפיים של המשק הישראלי עד שנת 2059.

באוקטובר 2017 הוא מונה על ידי נגידת ישראל, ד"ר קרנית פלוג, למנהל חטיבת המחקר בבנק ישראל. בתפקיד זה שימש עד לינואר 2023.

== פרסומים ==
* מדיניות מקרו-כלכלית, שוק העבודה ואי שוויון במשק הישראלי, ספר לזכרו של פרופ' צבי זוסמן, בעריכת נתן זוסמן ומישל סטרבצ'ינסקי, 2007
* [http://www.boi.org.il/he/Research/Pages/papers_paper16h.aspx ישראל והמשבר העולמי: המלצות מדיניות לממשלה], חטיבת המחקר, בנק ישראל, מארס 2009
* [http://www.boi.org.il/deptdata/neumim/neum358h.pdf מס הכנסה שלילי: תוצאות השנה הראשונה ליישום החוק], יוני 2010, בנק ישראל
* דו"ח הצוות לגיבוש מדיניות משרד האנרגיה להרחבת השימוש ברכב דיזל בישראל, בעריכת אילן מעוז, יעקב גבאי ומישל סטרבצ'ינסקי, ינואר 1987

== מאמרים נבחרים ==
* Cyclical ratcheting in government spending: Evidence from the OECD, (יחד עם צבי הרקוביץ), 2004, Review of Economics and Statistics
* [http://www.boi.org.il/deptdata/mehkar/seker80/surv80_3.pdf צמיחה מתמשכת ומדיניות מקרו-כלכלית בישראל], (יחד עם קרנית פלוג), אוגוסט 2007, סקר בנק ישראל
* [http://www.boi.org.il/deptdata/mehkar/iser/09/iser_3.pdf מחזוריות המדיניות הפיסקלית בישראל], (יחד עם יוסי זעירא), 2007, Israel Economic Review
* [http://www.boi.org.il/deptdata/mehkar/papers/dp0507h.pdf תכונות מערכת מס הכנסה שלילי הרצויה בישראל לאור מאפייני היצע העבודה ותחולת העוני של בעלי פוטנציאל הכנסה נמוך], (עם עדי ברנדר), אוגוסט 2005, בנק ישראל

== קישורים חיצוניים ==
* [http://www.vanleer.org.il/he/people/מישל סטרבצ'ינסקי דף אישי], באתר מכון ון ליר בירושלים
* [https://web.archive.org/web/20130925174519/http://public-policy.huji.ac.il/סגל/מישל_סטרבצינסקי עמוד אישי], באתר בית הספר למדיניות ציבורית באוניברסיטה העברית
* 
* 

==הערות שוליים==

קטגוריה:כלכלנים ישראלים
קטגוריה:עובדי בנק ישראל
קטגוריה:ישראלים ילידי אורוגוואי
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כלכלה
קטגוריה:סגל האוניברסיטה העברית בירושלים: בית ספר למדיניות ציבורית וממשל
קטגוריה:עולים בשנות ה-1980
קטגוריה:ישראלים שנולדו ב-1961